PTTEP สะท้อนราคาน้ำมันดิบร่วงแรงแล้วชี้หุ้นต่ำกว่า 80 บ.น่าลงทุนระยะกลาง-ยาว
PTTEP ราคาหุ้นถูกขายหนักในช่วงที่ราคาน้ำมันดิบร่วงแรงโดยลดลง 40% ใน 2 เดือนที่ผ่านมา ขณะที่ราคาน้ำมันดิบ BRENT อ่อนลง 32% ซึ่งสะท้อนปัจจัยลบเรื่องการลดลงของราคาน้ำมันดิบไปมากแล้ว อย่างไรก็ตามราคาหุ้นอาจจะยังผันผวนอยู่ แต่ที่ระดับราคาต่ำกว่า 80 บาทถือว่าน่าสนใจสำหรับการลงทุนระยะกลาง-ยาว ฝ่ายวิจัยฯ DBSV ได้ปรับลดสมมติฐานราคาน้ำมันดิบในปี 58-60 ลง 10-21% เป็น 56-65 เหรียญสหรัฐ/บาร์เรล ส่วนสมมติฐานราคาน้ำมันดิบ BRENT ระยะยาวปรับลงเป็น 80 เหรียญสหรัฐ/บาร์เรล
3 ก.ย. 2558

บล.ดีบีเอสฯ ระบุในบทวิเคราะห์วันนี้ (3 ก.ย.) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นถูกขายหนักในช่วงที่ราคาน้ำมันดิบร่วงแรงโดยลดลง 40% ใน 2 เดือนที่ผ่านมา ขณะที่ราคาน้ำมันดิบ BRENT อ่อนลง 32% ซึ่งสะท้อนปัจจัยลบเรื่องการลดลงของราคาน้ำมันดิบไปมากแล้ว 
อย่างไรก็ตามราคาหุ้นอาจจะยังผันผวนอยู่ แต่ที่ระดับราคาต่ำกว่า 80 บาทถือว่าน่าสนใจสำหรับการลงทุนระยะกลาง-ยาว  ฝ่ายวิจัยฯ DBSV ได้ปรับลดสมมติฐานราคาน้ำมันดิบในปี 58-60 ลง 10-21% เป็น 56-65 เหรียญสหรัฐ/บาร์เรล ส่วนสมมติฐานราคาน้ำมันดิบ BRENT ระยะยาวปรับลงเป็น 80 เหรียญสหรัฐ/บาร์เรล
ทั้งนี้คาดว่าในอีก 4 ปีข้างหน้าราคาน้ำมันดิบจะกลับไปอยู่ที่ค่าเฉลี่ยดังกล่าวได้ หลังจากผู้ผลิตและผู้บริโภคได้ปรับบาลานซ์บนโครงสร้างใหม่ไปแล้วในช่วงปี 58-60 ฝ่ายวิจัยฯ ปรับลดประมาณการกำไรสุทธิปี 58-60 ลง 19-26% ทั้งนี้ปริมาณขาย 30% ของ PTTEP อิงกับราคาน้ำมัน และกลุ่มบริษัทมีการทำประกันความเสี่ยง 70% ของผลิตภัณฑ์เหลว (น้ำมันดิบและคอนเดนเสท) ที่ 50-55 เหรียญสหรัฐ/บาร์เรลในช่วงครึ่งหลังปี 58 ปรับลดราคาพื้นฐานเป็น 100 บาท (DCF)   